L'astur-leyonés ye una luenga romanz que amaneixió como a evolución d'o latín en a zona central d'a Cordelera Cantabrica y cabo norueste d'a Meseta Central. As parlas astur-leyonesas se distribuyen dende l'ueste de Cantabria dica l'ueste d'Asturias, de Leyón y de Zamora, plegando dica unas localidatz portuguesas d'a zona de Miranda de l Douro. Bi ha restos d'una anterior distribución mes gran en o sud y centro de Leyón y de Zamora, asinas como en Salamanca y Extremadura.